**PRÍLOHA II**

***Metodika***

***na výpočet diskontovanej výšky pomoci a diskontovanej výšky oprávnených nákladov***

**VÝPOČET SÚČASNEJ HODNOTY OPRÁVNENÝCH NÁKLADOV**

 **1. SÚČASNÁ HODNOTA OPRÁVNENÝCH NÁKLADOV:**

Pri výpočte výšky pomoci a jej podielu na celkových oprávnených nákladoch na projekt je potrebné zohľadniť, či bude investícia, na ktorú má byť pomoc poskytnutá, realizovaná v priebehu jedného alebo viacerých rokov. V prípade realizácie investície (projektu) počas viacerých rokov je potrebné oprávnené náklady diskontovať a vypočítať ich súčasnú hodnotu. Súčasná hodnota je celková suma, ktorá vyjadruje súčasnú hodnotu budúcich platieb. Ako diskontná sadzba na výpočet súčasnej hodnoty sa používa základná sadzba pre výpočet referenčnej a diskontnej sadzby platná ku dňu poskytnutia pomoci zvýšená o 100 bázických bodov.

Platné základné sadzby pre výpočet referenčnej a diskontnej sadzby príslušných členských štátov uverejňuje Európska komisia na svojom webovom sídle:

<http://ec.europa.eu/comm/competition/state_aid/others/reference_rates.html>

Oprávnené investičné náklady sa diskontujú na ich súčasnú hodnotu v čase poskytnutia pomoci.

Pri výpočte sú dôležité nasledovné skutočnosti:

1. výška oprávnených výdavkov (ďalej len „OV“),

2. diskontná sadzba.

**2. VÝPOČET VÝŠKY SÚČASNEJ HODNOTY OPRÁVNENÝCH NÁKLADOV**

Ak sa investícia realizuje v priebehu viacerých rokov je potrebné prepočítať oprávnené náklady na súčasnú hodnotu s použitím diskontnej sadzby podľa nasledujúceho vzorca:

**ON/ (1+ diskontná sadzba)ⁿ**

**ON** = výška oprávnených nákladov v danom roku realizácie vyjadrená v nominálnej hodnote.

**Diskontnú sadzbu** uvádzame v desatinnom vyjadrení (napr. od 1.1.2017 bola základná sadzba pre výpočet referenčnej sadzby a diskontnej sadzby vo výške -0,07 %, diskontná sadzba sa vypočíta: -0,07 + 1 = 0,93; diskontnú sadzbu 0,93% uvádzame ako 0,0093).

**n** = 0,1,2,3... predstavuje číselné označenie príslušného roku realizácie investície vo vzťahu k poskytovaniu pomoci. Za nultý rok sa považuje rok posudzovania opatrenia pomoci.

**Príklad č. 1**

Prípad je posudzovaný v roku 2017. Žiadateľ plánuje realizovať investíciu v rokoch 2017, 2018 v nasledovných objemoch oprávnených nákladov:

v roku 2017...100 000 EUR

v roku 2018...50 000 EUR

Na výpočet súčasnej hodnoty ON použijeme vzorec:

**ON/ (1+ diskontná sadzba)ⁿ**

|  |  |  |  |  |
| --- | --- | --- | --- | --- |
| **n** | **Rok** | **Výška ON****[EUR]** | **Vzorec prepočtu** | **Súčasná hodnota ON****(diskontované ON)****[EUR]** |
| 0 | 2017 | 100 000 | *\_\_\_100 000\_\_\_*(1+ 0,0093)0 | 100 000 |
| 1 | 2018 | 50 000 | *\_\_ 50 000\_\_\_\_**(1+ 0,0093)1* | 49 539,28  |
|  |  |  |  | 149 539,28  |

Diskontovaná výška oprávnených nákladov predstavuje sumu 149 539,28 EUR.

**Príklad č. 2**

Prípad je posudzovaný v roku 2017. Žiadateľ plánuje realizovať investíciu v rokoch 2018, 2019, 2020 v nasledovných objemoch oprávnených nákladov:

v roku 2018...50 000 EUR

v roku 2019...50 000 EUR

v roku 2020...75 000 EUR

Na výpočet súčasnej hodnoty ON použijeme vzorec:

**ON/ (1+ diskontná sadzba)ⁿ**

|  |  |  |  |  |
| --- | --- | --- | --- | --- |
| **n** | **Rok** | **Výška ON****[EUR]** | **Vzorec prepočtu** | **Súčasná hodnota ON****(diskontované ON)****[EUR]** |
| 0 | 2017 | - | - | - |
| 1 | 2018 | 50 000 | \_\_ 50 000\_\_\_\_(1+ 0,0093)1 | 49 539,28  |
| 2 | 2019 | 50 000 | \_\_ 50 000\_\_\_\_(1+ 0,0093)2 | 49 082,81 |
| 3 | 2020 | 75 000 | \_\_ 75 000\_\_\_\_(1+ 0,0093)3 | 72 945,83 |
|  |  |  |  | **171 567,92**  |

Diskontovaná výška oprávnených nákladov predstavuje sumu 171 567,92 EUR.

**DISKONTÁCIA VÝŠKY POMOCI POSKYTNUTEJ V NIEKOĽKÝCH SPLÁTKACH (DOTÁCIA, NENÁVRATNÝ FINANČNÝ PRÍSPEVOK - NFP)**

**1. SÚČASNÁ HODNOTA VÝŠKY POMOCI:**

Pri výpočte výšky pomoci a jej podielu na celkových oprávnených nákladoch projektu je potrebné zohľadniť, či bude pomoc poskytovaná v priebehu jedného alebo viacerých rokov. V prípade poskytovania pomoci v splátkach počas viacerých rokov je potrebné výšku pomoci diskontovať, t.j. vypočítať jej súčasnú hodnotu. Súčasná hodnota pomoci je celková suma, ktorá vyjadruje súčasnú hodnotu budúcich platieb. Ako diskontná sadzba na výpočet súčasnej hodnoty sa používa základná sadzba pre výpočet referenčnej a diskontnej sadzby platná ku dňu poskytnutia pomoci zvýšená o 100 bázických bodov.

Platné základné sadzby pre výpočet referenčnej a diskontnej sadzby príslušných členských štátov uverejňuje Európska komisia na svojom webovom sídle:

<http://ec.europa.eu/comm/competition/state_aid/others/reference_rates.html>

Pomoc splatná v niekoľkých splátkach sa diskontuje na jej súčasnú hodnotu v čase jej poskytnutia.

Pri výpočte súčasnej hodnoty výšky pomoci sú dôležité nasledovné skutočnosti:

1. výška pomoci,

2. diskontná sadzba.

Ekvivalent hrubej hotovostnej finančnej pomoci je výška pomoci pred zaplatením dane z príjmov.

**2. SPÔSOB VÝPOČTU SÚČASNEJ HODNOTY VÝŠKY POMOCI**

Ak je pomoc vyplatená jednorazovo alebo vo viacerých splátkach v priebehu jedného roku, výšku pomoci nie je potrebné diskontovať, táto sa rovná výške príslušnej formy pomoci.

Ak je pomoc poskytovaná vo viacerých splátkach, v priebehu obdobia dlhšieho ako jeden rok, je potrebné prepočítať výšku pomoci na súčasnú hodnotu s použitím diskontnej sadzby podľa nasledujúceho vzorca:

**VP / (1+ diskontná sadzba) n**

**VP** = výška pomoci.

**diskontnú sadzbu** uvádzame v desatinnom vyjadrení (napr. od 1.1.2017 bola základná sadzba pre výpočet referenčnej sadzby a diskontnej sadzby vo výške -0,07 %, diskontná sadzba sa vypočíta: -0,07 + 1 = 0,93; diskontnú sadzbu 0,93% uvádzame ako 0,0093).

**n** = 0,1,2,3... predstavuje číselné označenie príslušného roku vo vzťahu k poskytovaniu pomoci v splátkach. Za nultý rok sa považuje rok posudzovania opatrenia pomoci.

**Príklad č. 1**

Prípad je posudzovaný v roku **2017**. Pomoc sa poskytuje vo forme dotácie v celkovej výške 200 000 EUR, a to v dvoch splátkach:

v roku **2017**...100 000 EUR

v roku **2018**...100 000 EUR

Na výpočet súčasnej hodnoty výšky pomoci (VP) použijeme vzorec:

**VP/ (1+ diskontná sadzba)ⁿ**

|  |  |  |  |  |
| --- | --- | --- | --- | --- |
| **n** | **Rok** | **Výška ON****[EUR]** | **Vzorec prepočtu** | **Súčasná hodnota ON****(diskontované ON)****[EUR]** |
| 0 | 2017 | 100 000 | *\_\_\_100 000\_\_\_*(1+ 0,0093)0 | 100 000,00 |
| 1 | 2018 | 100 000 | *\_\_ 100 000\_\_\_\_**(1+ 0,0093)1* | 99 078,57  |
|  |  |  |  | 199 078,57  |

Z poskytnutej dotácie vo výške 200 000 EUR, predstavuje pomoc suma 199 078,57 EUR.

**Príklad č. 2**

Prípad je posudzovaný v roku **2017**. Pomoc sa poskytuje vo forme dotácie v celkovej výške 200 000 EUR, a to v dvoch splátkach:

v roku **2018**...100 000 EUR

v roku **2019**...100 000 EUR

Na výpočet súčasnej hodnoty výšky pomoci (VP) použijeme vzorec:

**VP/ (1+ diskontná sadzba)ⁿ**

|  |  |  |  |  |
| --- | --- | --- | --- | --- |
| **n** | **Rok** | **Výška ON****[EUR]** | **Vzorec prepočtu** | **Súčasná hodnota ON****(diskontované ON)****[EUR]** |
| 0 | 2017 | - | - | - |
| 1 | 2018 | 100 000 | *\_\_\_100 000\_\_\_*(1+ 0,0093)1 | 99 078,57  |
| 2 | 2019 | 100 000 | *\_\_ 100 000\_\_\_\_**(1+ 0,0093)2* | 98 165,63  |
|  |  |  |  | 197 244,20  |

Z poskytnutej dotácie vo výške 200 000 EUR, predstavuje pomoc suma 197 244,20 EUR.